bg en bg ru uk bg bg uk ru bg bg bg ru bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Влак на здравето Св. Лука носи изцеление на жителите на Източен Сибир | milostiv.org
English | Присъединете се към нас
В един от най-отдалечените райони на Русия - Красноярския край (Източен Сибир) обикаля необикновен влак. Това е Влакът на здравето или още Влак - консултативно-диагностичен център, носещ името „Доктор Войно-Ясенецки св. Лука". Маршрутът на Влака-медицински център преминава през местата, където е живял и работил св. Лука Войно-Ясенецки (известен още като св. Лука Кримски), често наричан „Хирургът в расо“ и „Светителят-хирург“.
Гениален хирург, затворник в сталинските лагери, консултант в над 30 болници по време на Втората световна война, св. Лука Кримски е канонзиран през 2000 г. за светец от Руската православна църква. Толкова много изцеления се случили по молитвите към св. Лука, че го канонизирали, въпреки че от смъртта му били изминали само 39, а не изискващите се по традиция 50 години. Мощите му днес се съхраняват в катедралния храм "Св. Троица" в Симферопол.
Св. Лука преглеждал пациенти до последния си дъх. Винаги безплатно. Днес при мощите на св. Лука хората се молят за изцеление от тежи болести и преди сложни операции.
Лекарите около него се учудвали, че оперирал в расо и слагал икони в операционните, а свещениците недоумявали как един църковен служител може да приема болни за преглед и лечение. Завършил медицинския факултет в Киев с отличие и въпреки очакванията на роднините си, след като се дипломирал, пожелал да бъде селски лекар в далечната провинция. Решението му било равнозначно на това да погребе кариерата си, но чувствал, че такова е неговото призвание.
Когато започнала Втората световна война, той бил заточен от комунистите в лагер. Писал писмо до властите, че желае да приложи своите знания и умения, за да лекува войниците, а след края на войната - сам предложил - нека го върнат пак в лагера. Както и станало. Властите уважили молбата му, изпратили го в Красноярск. Там работил в много болници, поемал най-тежките случаи. Всяка операция започвал с молитва.
Именно по тези места днес се движи Влакът на здравето, подвижният медицински център, чиято мисия е да предоставя лекарска помощ за жителите на отдалечени и бедни сибирски села, в някои от които няма дори фелдшерски пункт. За хората от тези райони Влакът на здравето е единствената възможност да получат лекарски грижи от опитни специалисти. Влакът обикаля населени места в Красноярския край според предварително обявено разписание на сайта на Красноярската митрополия. Обикновено всеки месец той прави обиколка за около десет дни в даден район.
Влаковата композиция включва специален вагон-храм, посветен на св. Олга, в който има постоянно служещ свещеник и където се извършват всякакви служения – св. Литургия, молебени и др., включително е имало венчания и кръщения.
При всяка своя обиколка Влакът на св. Лука включва различен брой вагони – понякога са девет, друг път четиринадесет. Те представляват най-съвременно оборудвани кабинети: рентгенов, хирургичен, урологичен, мамографски, стоматологичен, кабинет за ултразвукова диагностика и др. Във Влака на здравето преглеждат педиатър, стоматолог, офталмолог, хирург, гинеколог, невролог и други специалисти. Извършват се всякакви видове изследвания в лабораториите, които също са част от базата на подвижния медицински център. Той има своя регистратура и база данни за пациентите си, които ползват услугите му безплатно.
Всички, които търсят медицинска помощ във Влака на здравето, оздравяват и са убедени, че това не е само заради лекарските умения, а и заради молитвите на св. Лука.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org